DOM ZA STARIJE OSOBE „VOLOSKO“ OPATIJA

UPRAVNO VIJEĆE

BROJ: 2156-07003/U2-1-2022-25

Opatija, 15. studenog 2022. godine.

Na temelju članka 56. stavka 3. Zakona o proračunu (NN 144/21), članka 23. točka 19.i članka 52.stavak 4. Statuta Doma za starije osobe „Volosko“ Opatija, a sukladno članku 7. stavku 1. točki 6. Zakona o sustavu unutarnjih kontrola u javnom sektoru (NN 78/15 i 102/19) i članku 7. Pravilnika o mjerilima i načinu korištenja nenamjenskih donacija i vlastitih prihoda ustanova socijalne skrbi čiji je osnivač Primorsko-goranska županija (KLASA:024-01/22-01/30, URBROJ:2170/1-01/6-22-34 od 18.07.2022.) Upravno vijeće Doma za starije osobe „Volosko“ Opatija na svojoj 09. sjednici , održanoj dana 15. studenog 2022. godine, donosi

***P R A V I L N I K***

***o mjerilima i načinu korištenja nenamjenskih donacija i vlastitih prihoda***

Članak 1.

 Ovim Pravilnikom uređuju se mjerila i način korištenja nenamjenskih donacija i

vlastitih prihoda Doma za starije osobe „Volosko“ Opatija čiji je osnivač Primorsko-goranska Županija (u daljnjem tekstu: Dom).

Nenamjenske donacije su one donacije za koje ugovorom ili drugim aktom nije

utvrđena njihova namjena.

Vlastiti prihodi se ostvaruju na tržištu, obavljanjem osnovne djelatnosti i drugih

djelatnosti za koje su registrirane.

Članak 2.

Vlastiti prihodi iz članka 1. ovoga Pravilnika odnose se na sredstva koje Dom ostvari pružanjem sljedećih usluga:

* iznajmljivanje prostora i opreme,
* organiziranje manifestacija,
* obavljanje savjetodavnih i stručnih poslova iz ugovora s drugim pravnim osobama (ustanove u području visokog obrazovanja i obrazovanja odraslih),
* ostali poslovi na tržištu i po tržišnim uvjetima.

Vlastitim prihodima u smislu članka 1. ovoga Pravilnika smatraju se i prihodi od financijske i nefinancijske imovine:

* kamate na depozite po viđenju,
* zatezne kamate i
* kamate od pozitivnih tečajnih razlika.

Odredbe ovoga Pravilnika ne odnose se na sredstva iz nadležnog i državnog proračuna koja se doznačuju Domu.

Članak 3.

Prihode od pruženih usluga iz članka 2. stavka 1. ovoga Pravilnika, do visine ostvarenja, Dom koristi za podmirenje rashoda nastalih realizacijom programa i aktivnosti temeljem kojih su vlastiti prihodi i ostvareni, u okviru skupina kako slijedi:

* 31 - rashodi za zaposlene
* 32 - materijalni rashodi
* 34 – financijski rashodi.

Iznos koji preostane nakon podmirenja rashoda nastalih realizacijom sukladno stavku 1. ovog članka temeljem koji su ostvareni vlastiti prihodi može se koristiti za pokriće rashoda za nabavu nefinancijske imovine, u okviru skupina kako slijedi:

* 41 - rashodi za nabavu ne proizvedene dugotrajne imovine
* 42 - rashodi za nabavu proizvedene dugotrajne imovine
* 45 - rashodi za dodatna ulaganja na nefinancijskoj imovini.

Prihode iz članka 2. stavka 2. ovoga Pravilnika, do visine ostvarenja, Dom koristi za podmirenje rashoda u okviru skupine 34 – Financijski rashodi.

Iznimno, u okolnostima više sile ili prijeke potrebe, sredstva iz članka 2. ovog Pravilnika mogu se rasporediti na drugačiji način, uz prethodnu suglasnost nadležnog upravnog tijela Osnivača.

Članak 4.

Dom može ostvarivati prihode od donacija fizičkih osoba, neprofitnih

organizacija, trgovačkih društava i ostalih subjekata izvan općeg proračuna za koje

ugovorom ili drugim aktom nije utvrđena njihova namjena.

Prihodi od nenamjenskih donacija koriste se kao i vlastiti prihodi od pruženih

usluga sukladno članku 3. ovog Pravilnika.

Članak 5.

O korištenju prihoda iz članka 2. i 4. ovoga Pravilnika odlučuje Upravno vijeće Doma u okviru donošenja financijskog plana za tekuću godinu, te u slučaju neutrošenih, a prenesenih prihoda, kod donošenja Odluke o raspodjeli viška prihoda iz prethodne godine, uzimajući u obzir kriterije iz članka 3. ovog Pravilnika.

Iznimno od odredbe stavka 1. ovog članka, Upravno vijeće Doma, može, u okolnostima više sile ili prijeke potrebe, odlučiti o drukčijoj namjeni prihoda, isključivo uz prethodnu suglasnost nadležnog upravnog tijela.

Članak 6.

 Dom je ovlašten ostvarivati vlastite prihode bez prethodne suglasnosti Osnivača.

Dom je dužan vlastite prihode evidentirati sukladno propisima kojima je uređeno proračunsko računovodstvo.

Članak 7.

Stupanjem na snagu ovog Pravilnika stavlja se izvan snage Pravilnik o mjerilima i

načinu korištenja vlastitih prihoda (BROJ:2156-80001/U2-1-2020-2, od 25.06.2020.godine).

Članak 9.

Ovaj Pravilnik stupa na snagu danom donošenja.

 PREDSJEDNICA UPRAVNOG VIJEĆA

 Ana Peršić, mag.oec

 Utvrđuje se da je ovaj Pravilnik objavljen na oglasnoj ploči Doma dana 15.11.2022. godine, te da je stupio na snagu 15.11.2022. godine.

 RAVNATELJICA

 Gordana Saršon, dipl.pedagog-prof